**Bakalár**

**Všeobecná charakteristika profilu absolventa:**

Absolvent 1. stupňa vysokoškolského vzdelávania študijného programu Učiteľstvo výtvarného umenia v kombinácii v študijnom odbore 1.1.3 Učiteľstvo a pedagogické vedy je odborne pripravený pokračovať v štúdiu tohto odboru na 2. stupni vysokoškolského vzdelávania. Disponuje základnými kompetenciami vo všeobecnom filozofickom, sociologickom, pedagogickom a psychologickom základe a vo výtvarno-teoretických disciplínach. Orientuje sa v legislatívnych súvislostiach výchovy a vzdelávania a nadobudol digitálne kompetencie učiteľa. V oblasti praktických umeleckých zručností a spôsobilostí preukazuje pokročilú úroveň znalostí a kompetencií v kresbe a grafike, maľbe, a v dejinách umenia vymedzenou požiadavkami na absolvovanie praktickej štátnej záverečnej skúšky. Získané odborné vedomosti, schopnosti a praktické zručnosti vie aplikovať pri plánovaní a realizácii edukačného výtvarného procesu v ZŠ, v ZUŠ, vo formách neformálneho a informálneho vzdelávania. Absolvent má uplatnenie aj v kultúrnych a osvetových inštitúciách.

**Teoretické vedomosti absolventa:**

* nadobudne základné výtvarno-teoretické vedomosti: historické, teoretické, analytické,
* orientuje sa v oblasti dejín výtvarného umenia, teórie výtvarného umenia, harmónie, výtvarných umeleckých foriem, teórie pedagogiky,
* pozná teoretické princípy tvorby, organizovania a plánovania edukačného procesu v sekundárnom vzdelávaní v školskom i mimoškolskom prostredí,
* dokáže sa orientovať v pedagogickej dokumentácii a školskej legislatíve,
* ovláda základné historicko-teoretické aspekty edukácie výtvarného umenia.

**Praktické schopnosti, zručnosti a spôsobilosti absolventa:**

* disponuje praktickými zručnosťami a spôsobilosťami – vie kresliť, maľovať, modelovať na úrovni vymedzenej požiadavkami praktickej štátnej záverečnej skúšky a tvorivo s nimi pracuje,
* vie pracovať a umelecky viesť: tvorivé skupiny, záujmové krúžky,
* ovláda praktické zručnosti a metodické postupy vyplývajúce z požiadaviek centier voľného času, kultúrnych inštitúcií,
* vie kreatívne formovať vlastnú riadiacu činnosť v tvorivom výtvarnom procese a implementuje nové poznatky do procesu záujmovej výtvarnej činnosti s dôrazom na výchovu vzťahu k výtvarnému umeniu a celkovému estetickému vnímaniu,
* aplikuje výtvarno-pedagogické, výtvarno-teoretické disciplíny a teoretické východiská výtvarnej umeleckej pedagogiky do praktických zručností a spôsobilostí,
* vie aplikovať teoretické poznatky štýlových období dejín výtvarného umenia a ich hlavných znakov spolu s kultúrno-historickým kontextom do interpretácie formou kresby, maľby, modelovania
* vie aktívne používať digitálne technológie vo výtvarno-edukačnom procese.

**Doplňujúce vedomosti, schopnosti a zručnosti absolventa:**

* vie pracovať s modernou didaktickou technikou, informačno-komunikačnými technológiami,
* efektívne ovláda verbálnu a neverbálnu vizuálnu komunikáciu,
* osvojené vedomosti, zručnosti a schopnosti vie prezentovať vo výtvarnej, vizuálnej kultúre,
* vie sa hodnotovo orientovať vo výtvarnej umeleckej tvorbe a kultúre, má prehľad v domácej odbornej knižnej a časopiseckej literatúre.

**Vymedzenie oblastí uplatnenia absolventa:**

* lektor voľného času výtvarných aktivít v centrách voľného času, v domoch kultúry,
* odborný pracovník štátnej a verejnej správy pre oblasť výtvarnej kultúry,
* výtvarný pedagóg v mimoškolských tvorivých skupinách,
* pracovník v kreatívnom priemysle.

**Magister**

**Všeobecná charakteristika profilu absolventa:**

Absolvent 2. stupňa vysokoškolského vzdelávania študijného programu Učiteľstvo výtvarného umenia v kombinácii v študijnom odbore 1.1.3 Učiteľstvo a pedagogické vedy je odborne pripravený vyučovať v ZŠ a v ZUŠ vo všeobecno-vzdelávacích štátnych, cirkevných i súkromných školách, ako aj výtvarné predmety na stredných školách a  na 8-ročných gymnáziách a kultúrno – záujmových inštitúciách.

Disponuje umenovednými a špecifickými odborovo-didaktickými kompetenciami. Nadobudol odbornú a pedagogickú spôsobilosť plánovať, organizovať a viesť edukačný proces vo výtvarnej výchove vo všetkých jej formách a stupňoch vzdelávania. Jeho odborná profesionálna stránka má estetické, sociálne a emocionálne kultúrne dimenzie. Ovláda legislatívne súvislosti výchovy a vzdelávania, dokáže adaptovať legislatívne dokumenty ŠVP výtvarnej výchovy do ŠkVP a využíva digitálne kompetencie učiteľa. Je tolerantný, solidárny, empatický, vnímavý pre kultúrne rozdiely a potreby žiakov aj so špeciálnymi výchovno-vzdelávacími potrebami.

**Teoretické vedomosti absolventa**

* ovláda umenovedné vedomosti: historické, teoretické, analytické,
* orientuje sa v oblasti dejín výtvarného umenia, improvizácie, aranžovania pre školské tvorivé skupiny
* nadobudol vedomosti z  výtvarnej pedagogiky, estetiky, ovláda výtvarno-didaktické koncepcie,
* vie tvoriť vhodné výtvarné metodiky a didaktické modely všetkých typov vyučovacích hodín,
* ovláda najnovšiu výtvarno-edukačnú legislatívu a vie sa v nej orientovať,
* disponuje poznatkami o výtvarnej vizuálnej kultúre a výtvarnom umeleckom školstve v regióne a na Slovensku.

**Praktické zručnosti a schopnosti absolventa:**

* disponuje potrebným stupňom výtvarnej tvorivosti v kontexte integratívnej výtvarnej pedagogiky a polyestetickej výchovy,
* ovláda, aplikuje a realizuje interpretačné výtvarno remeselné schopnosti, zručnosti a spôsobilosti – kresbu, grafiku, maľbu, modelovanie, s výstupmi na verejných  súťažiach,
* dokáže pripraviť a naštudovať umelecké výtvarné výstavy s prvkami polyestetiky , súčasťou praktickej štátnej záverečnej skúšky je tvorba v kresbe maľbe a grafike,
* vie aplikovať organizačno-manažérske zásady a všeobecné didaktické postupy v edukačných školských, mimo vyučovacích a mimoškolských aktivitách výtvarno vizuálneho charakteru,
* disponuje potrebným stupňom výtvarnej tvorivosti, vie aranžovať improvizovať,
* ovláda praktické zručnosti a metodické postupy vyplývajúce z požiadaviek centier voľného času, kultúrnych inštitúcií,
* vie kreatívne formovať vlastnú riadiacu činnosť vo výtvarnom procese a implementovať nové poznatky do procesu záujmovej výtvarnej výchovy aj zo zahraničia, s dôrazom na výchovu vzťahu k výtvarnému umeniu a celkovému estetickému vnímaniu,
* ovláda vybrané vizuálne-digitálne programy.

**Doplňujúce vedomosti, schopnosti a zručnosti absolventa:**

* vie pracovať s modernou didaktickou technikou, informačno-komunikačnými programami v rámci edukácie
* efektívne ovláda verbálnu, neverbálnu výtvarnú a sociálnu komunikáciu,
* vie sa umelecky hodnotovo orientovať vo vizuálnej tvorbe a kultúre,
* vie tvorivo realizovať integratívne výtvarné a polyestetické projekty,
* disponuje kompetenciami v metodológii písania vedeckej práce a odborných textov.

**Vymedzenie oblastí uplatnenia absolventa:**

* učiteľ výtvarnej výchovy v základných školách, učiteľ výtvarnej výchovy v základných umeleckých školách, učiteľ výtvarno-teoretických disciplín , učiteľ výtvarných disciplín na osemročných gymnáziách, učiteľ výtvarných teoretických a praktických disciplín na stredných pedagogických a sociálnych akadémiách,
* lektor voľného času výtvarných aktivít v centrách voľného času, v domoch kultúry,
* odborný pracovník štátnej a verejnej správy pre oblasť vizuálnej kultúry,
* pracovník v kreatívnom priemysle.